**Ministru kabineta rīkojuma projekta „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks  | Ministru kabineta rīkojuma projekta „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem”” (turpmāk – rīkojuma projekts) mērķis ir nodrošināt finansējuma piešķiršanu Iekšlietu ministrijai (Valsts ugunsdzēsības un glābšanas dienestam (turpmāk – VUGD)) izlietoto valsts materiālo rezervju atjaunošanai un transportēšanas izdevumu segšanai saistībā ar humānās palīdzības sniegšanu Albānijas Republikai.  Ministru kabineta rīkojuma projekts stājas spēkā ar tā parakstīšanas brīdi. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Rīkojuma projekts sagatavots, pamatojoties uz:- Ministru kabineta 2019.gada 7.oktobra rīkojuma Nr.488 „Par humānās palīdzības sniegšanu Albānijas Republikai” (turpmāk – Rīkojums Nr.488) 4.punktu;- Ministru kabineta 2018. gada 17. jūlija noteikumu Nr. 421 "[Kārtība, kādā veic gadskārtējā valsts budžeta likumā noteiktās apropriācijas izmaiņas](https://m.likumi.lv/ta/id/300437-kartiba-kada-veic-gadskarteja-valsts-budzeta-likuma-noteiktas-apropriacijas-izmainas)" 41. punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Rīkojumu Nr.488 tika uzdots:– Iekšlietu ministrijai sadarbībā ar Aizsardzības ministriju sagatavot humānās palīdzības sūtījumu (humānās palīdzības resursu daudzumu precizēt pēc piedāvājuma saskaņošanas ar Albānijas Aizsardzības ministrijas Civilo ārkārtas situāciju ģenerāldirektorātu) no valsts materiālo rezervju (turpmāk – VMR) resursiem un Aizsardzības ministrijas resursiem; – VUGD organizēt minētā humānās palīdzības sūtījuma nogādāšanu Albānijas Republikā, izmantojot Eiropas Savienības civilās aizsardzības mehānisma izveidoto transporta atbalstu;– Iekšlietu ministrijai apkopot informāciju par humānās palīdzības sniegšanā izlietoto VMR atjaunošanai nepieciešamajiem un ar humānās palīdzības transportēšanu saistītajiem izdevumiem un noteiktā kārtībā iesniegt Ministru kabinetā rīkojuma projektu par finanšu līdzekļu piešķiršanu no valsts budžeta programmas 02.00.00 „Līdzekļi neparedzētiem gadījumiem”. Noteikt, ka piešķiramais finansējums, kas nepieciešams humānās palīdzības sniegšanā izlietoto VMR atjaunošanai un transportēšanas izdevumu segšanai, nepārsniedz 50 000 *euro*.2019.gada 24.septembrī VUGD kā nacionālais civilās aizsardzības kontaktpunkts no Eiropas Savienības Ārkārtējo situāciju reaģēšanas un koordinēšanas centra (turpmāk – ES ERCC) saņēma Albānijas Republikas valdības (no Aizsardzības ministrijas civilo katastrofu ģenerāldirektorāta) vēstuli par humānās palīdzības pieprasījumu un sarakstu ar resursu veidiem un to daudzumiem, kas nepieciešami Albānijas Republikai katastrofas seku novēršanai. Humānās palīdzības pieprasījums tika balstīts uz notikušām dabas katastrofām – zemestrīci un plūdiem, kas 2019.gada 21. un 23.septembrī skāra Albānijas Republiku. 2019.gada 29.septembrī Iekšlietu ministrija sadarbībā ar Aizsardzības ministriju sagatavoja piedāvājuma sarakstu humānās palīdzības sūtījumam Albānijas Republikai un 2019.gada 30.septembrī VUGD, izmantojot ES ERCC, informēja Albānijas Republikas atbildīgās iestādes par humānās palīdzības piedāvājumu no Latvijas puses.Latvijas Republika humānās palīdzības veidā piedāvāja nosūtīt uz Albānijas Republiku šādus resursus: - no VUGD pārvaldīšanā esošajiem VMR resursiem - 500 palagus, 500 spilvendrānas, 15 apgaismošanas komplektus, 15 metāla spoles ar kabeli 50 m garumā apgaismošanas komplektam, 250 pārus darba cimdu, 250 respiratorus, 250 aizsargbrilles, 75 glābšanas darbu ķiveres, 3 strāvas ģeneratorus; - no Aizsardzības ministrijas (Nacionālie bruņotie spēki) ikdienas lietošanā esošajiem resursiem - 200 guļammaisus, 1000 segas un 10 000 sausās uzturdevas komplektus. 2019.gada 1.oktobrī VUGD saņēma no ES ERCC Albānijas Aizsardzības ministrijas Civilo ārkārtas situāciju ģenerāldirektorāta apstiprinājumu par to, ka tā saskaņo augstāk minēto resursu veidus un daudzumus humānās palīdzības saņemšanai.VUGD organizēja humānās palīdzības sūtījuma nogādāšanu Albānijas Republikā, izmantojot Eiropas Savienības civilās aizsardzības mehānisma izveidoto transporta atbalstu. 2019.gada 9.oktobrī VUGD nodeva sabiedrībai ar ierobežotu atbildību „Kuehne+Nagel” 500 palagus, 500 spilvendrānas, 15 metāla spoles ar kabeli 50 m garumā apgaismošanas komplektam, 250 pārus darba cimdu, 250 respiratorus, 250 aizsargbrilles, 75 glābšanas darbu ķiveres, 3 strāvas ģeneratorus, 200 guļammaisus, 1000 segas un 10 000 sausās uzturdevas komplektus. 2019.gada 11.oktobrī humānās palīdzības sūtījums sasniedza Albānijas Republiku. Humānās kravas transportēšanas izdevumi uz Albānijas Republiku sastādīja 8 206 *euro*, no kuriem 75% sedza Eiropas Komisija (6 154,50 *euro*) un 25% sedza VUGD (2 051,50 *euro*) saskaņā ar Eiropas Komisijas 2019.gada 25.novembrī izrakstīto rēķinu (Nr.3241913854)  par  humānās palīdzības transportēšanas izdevumiem ar apmaksas termiņu līdz 2020.gada 6.janvārim. Rēķins tika samaksāts 2020.gada 3.janvārī  (maksājuma uzdevums Nr. 02198). Lai noskaidrotu humānās palīdzības sniegšanā izlietoto VMR atjaunošanai nepieciešamo finanšu līdzekļu apjomu un atjaunotu humānās palīdzības sniegšanā izlietotos VMR resursus – 15 apgaismošanas komplektus, 15 metāla spoles ar kabeli 50 m garumā apgaismošanas komplektam, 250 pārus darba cimdu, 250 respiratorus, 250 aizsargbrilles, 75 glābšanas darbu ķiveres, 3 strāvas ģeneratorus, VUGD rīkoja cenu aptaujas. VUGD laika posmā no 2020.gada 19.marta līdz 2020.gada 7.jūlijam no uzņēmumiem (SIA “Tirdzniecības nams Kurši”, SIA “Energolukss”, SIA “Forston”, SIA “Gandrs”, SIA “Gitana tehniskais nodrošinājums”, SIA “Stokker”, SIA “Mig Baltic”) iegādājās augstāk minētos VMR resursus.VMR resursu kopējie iegādes izdevumi sastādīja 24 436,23 *euro* (ar PVN) (detalizētu informāciju par faktiski veiktajiem izdevumiem VMR atjaunošanai skatīt anotācijas III. sadaļā).Netika iegādāti un atjaunoti humānās palīdzības sniegšanai izlietotie VMR resursi – 500 palagi un 500 spilvendrānas, jo šo resursu turpmāka atjaunināšana un uzglabāšana iekšlietu nozares vajadzībām nav paredzēta, lai neveidotu liekus uzkrājumus, ievērojot to, ka šādu VMR uzglabāšanu noteiktā apjomā nodrošina Veselības ministrija. Rīkojuma projekts paredz piešķirt finansējumu no valsts budžeta programmas 02.00.00 „Līdzekļi neparedzētiem gadījumiem” Iekšlietu ministrijai (VUGD) 26 488 *euro*, lai nodrošinātu humānās palīdzības sniegšanai izlietoto VUGD pārvaldīšanā esošo VMR resursu atjaunošanu un segtu ar humānās palīdzības transportēšanu saistītos VUGD izdevumus uz Albānijas Republiku. Nacionālajiem bruņotajiem spēkiem rezervju atjaunošanu nodrošināja Aizsardzības resoram pieejamā budžeta ietvaros.  |
| 3. | Projekta izstrādē iesaistītās institūcijas un publiskas personas kapitālsabiedrības | Iekšlietu ministrija, VUGD. |
| 4. | Cita informācija | Nav. |

|  |
| --- |
|   **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2020.gads | Turpmākie trīs gadi (*euro*) |
| 2021. | 2022. | 2023. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+1 gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+2 gadam | izmaiņas, salīdzinot ar vidēja termiņa budžeta ietvaru n+2 gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 26 488  | 0 | 0 | 0 | 0 | 0 |
| 2.1. valsts pamatbudžets | 0 | 26 488  | 0 |  0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | -26 488  | 0 | 0 | 0 | 0 | 0 |
| 3.1. valsts pamatbudžets | 0 | -26 488  | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 26 488  | 0 | 0 | 0 | 0 | 0 |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Rīkojuma projekts paredz Finanšu ministrijai no valsts budžeta programmas 02.00.00 “Līdzekļi neparedzētiem gadījumiem” piešķirt Iekšlietu ministrijai (VUGD) **26 488 *euro***, tajā skaitā, lai segtu izdevumus humānās palīdzības sniegšanā izlietoto VMR atjaunošanai 24 436 *euro* (EKK 2390 “Pārējās preces”) un ar humānās palīdzības transportēšanu saistītos izdevumus uz Albānijas Republiku 2 052 *euro* (EKK 2233 “Izdevumi par transporta pakalpojumiem”).Detalizēta informācija par veiktajiem izdevumiem VMR atjaunošanai un transportēšanai uz Albānijas Republiku:

|  |  |  |  |  |  |  |
| --- | --- | --- | --- | --- | --- | --- |
| Nr. p.k. | VMR resursa nosaukums | Resursa nosaukums saskaņā ar pavadzīmi | Izdevumu EKK | Daudzums | Vienas vienības cena, *euro* ar PVN | Summa, *euro* ar PVN |
| 1. | Apgaismošanas komplekts | LED prožektors ar statīvu | 2390 | 15 gab. | 89.7457 | 1 346.19 |
| 2. | Metāla spole ar kabeli 50 m garumā apgaismošanas komplektam | Pagarinātājs ar spoli ar kabeli 50M 3Gx1.5mm, metālisks | 2390 | 15 gab. | 53.9055  | 808.58 |
| 3. | Darba cimdi | Pret iegriezuma darba cimdi (pāri) | 2390 | 250 pāri | 8.0223 | 2 005.58 |
| 4. | Respirators | Vienreizlietojams respirators M1204, salokāms + vārFFP2 | 2390 | 250 gab. | 1.6093 | 402.33 |
| 5. | Aizsargbrilles | Aizsargbrilles X-fit UV9199265 UVEX | 2390 | 250 gab. | 5.20663 | 1 301.66 |
| 6. | Glābšanas darbu ķivere  | Aizsargķiveres Secure Fit ar ventilāciju, atstarojoša, balta komplektā ar: | 2390 | 25 gab. | 72.176 | 1 804.40 |
| 6.1. | (komplektā pie glābšanas darbu ķiveres) | 3M V9C Brilles ar integrētu bezkrāsainu acu aizsargu ķiverēm | 2390 | 25 gab. | 7.9497 | 198.74 |
| 6.2. | (komplektā pie glābšanas darbu ķiveres) | Galvas lukturis LED ZONE USB uzlādējama IP30 60/120lm | 2390 | 25 gab. | 32.0408 | 801.02 |
| 7. | Glābšanas darbu ķivere | Aizsargķivere ar komplektāciju | 2390 | 50 kompl. | 133.1242 | 6 656.21 |
| 8. | Elektroģenerators | Elektrostacija TECHNIC 10000A C5 | 2390 | 1 gab. | 2 662.00 | 2 662.00 |
| 9. | Elektroģenerators | Strāvas ģenerators TECHNIC 10000 A AVR C5 | 2390 | 2 gab. | 3 224.76 | 6 449.52 |
| 10. | Palags | x | x | x | x | x |
| 11. | Spilvendrāna | x | x | x | x | x |
| 12. | Transportēšanas izdevumi no Rīgas uz Tirānu (Albānijas Republika) | x | 2233 | x | x | 2 051.50 |
|  |  **Kopā** | **26 487.73** |

 |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Rīkojuma projekts šo jomu neskar. |
| 8. Cita informācija | Nav. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Rīkojuma projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Rīkojuma projekts šo jomu neskar |

|  |
| --- |
|   **VI. Sabiedrības līdzdalība un komunikācijas aktivitātes** |
| Rīkojuma projekts šo jomu neskar |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Iekšlietu ministrija, Finanšu ministrija, VUGD |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Rīkojuma projekts šo jomu neskar |
| 3. | Cita informācija | Nav |

Iekšlietu ministrs Sandis Ģirģens

Vīza:

valsts sekretārs Dimitrijs Trofimovs

19.08.2020 9:38

1555

I.Urbanovičs, 67075843

igors.urbanovics@vugd.gov.lv